เรื่องร้องเรียน: จะรบกวนช่วยมาดำเนินการฉีดยุ่งในหมู่บ้านให้หน่อยได้ไหมคะ ช่วงนี้ยุ่งเยอะมากๆเลยค่ะ เด็กๆเล่นหน้าบ้านตอนกลางวันโดนยุ่งลายกัดเพียบเลย
การดำเนินการของเจ้าหน้าที่: แจ้งข้อมูล เพิ่มเติมจากการตรวจสอบไม่พบผู้ป่วยโรคไข้เลือดออกในหมู่บ้าน ซึ่งตามขัอบัญญัติกรุงเทพมหานคร เรื่อง ค่าบริการ (ฉบับที่ 5) พ.ศ.2565 จะไม่เข้าข้อยกเว้น และไม่เป็นไปตามแนวทางการฉีดพ่นยาฆ่ายุง คือเน้นทำลายแหล่งเพราะพันธุ์ลูกน้ำยุงลายที่ต้นเหตุ ไม่เน้นการฉีดพ่นยาฆ่ายุงซึ่งเป็นเพียงปลายเหตุ เพราะถ้ายังมีแหล่งเพาะพันธุ์ลูกน้ำยุงลายปัญหาก็จะไม่มีวันจบ          ซึ่งหากท่านมีความประสงค์ในการขอรับบริการฉีดพ่นยาฆ่ายุง จะต้องมายื่นเรื่องขอชำระค่าธรรมเนียมที่ฝ่ายสิ่งแวดล้อมและสุขาภิบาล ชั้น 3 สำนักงานเขตสายไหม โดยอัตราค่าธรรมเนียมเป็นไปตามตามขัอบัญญัติกรุงเทพมหานคร เรื่อง ค่าบริการ (ฉบับที่ 5) พ.ศ.2565 คือ การขอรับบริการครั้งละ 500 บาท กรณีพื้นที่เกิน 300 ตารางเมตร คิดส่วนเกินเพิ่มตารางเมตรละ 2 บาท         ในการนี้ วันที่ 21 มิถุนายน 2565 สำนักงานเขตสายไหมได้ประสานนิติบุคคลหมู่บ้านเพฟ รามอินทรา-วงแหวน มอบสื่อประชาสัมพันธ์เกี่ยวกับการป้องกันควบคุมโรคไข้เลือดออก และโรคนำโดยยุงลาย สารกำจัดลูกน้ำยุงลาย และโลชั่นตะไคร้หอม พร้อมแนะนำวิธีการใช้ เพื่อนำไปประชาสัมพันธ์และแจกจ่ายประชาชนในหมู่บ้าน         ทั้งนี้ ช่วงนี้เป็นฤดูฝนซึ่งจะเป็นช่วงที่มีการระบาดของโรคไข้เลือดออก และโรคนำโดยยุงลาย จึงขอความร่วมมือท่านดูแลเกี่ยวกับภาชนะขังน้ำรอบบ้าน เช่น แจกัน จานรองกระถาง อ่างบัว เป็นต้น ไม่ให้เกิดน้ำขัง เพราะอาจเป็นแหล่งเพาะพันธุ์ลูกน้ำยุงลายได้
ความเห็นของผู้แจ้ง: คือต้องให้มีคนป่วยเป็นไข้เลือดออกก่อนหรอค่ะ เหมือนวัวหายแล้วค่อยล้อมคอกเลย จริงๆยุงเยอะมากขนาดนี้ ควรจะมาฉีดเพื่อป้องกันให้ประชาชนไม่ใช่รอให้มีคนป่วย
พื้นที่: แขวงออเงิน เขตสายไหม กรุงเทพมหานคร